חוק המשטרה (תיקון מס' 11), התשע"ו-2016
הצעת חוק ממשלתית, הכנסת ה-20
פורסם: ספר החוקים, חוברת 2578, עמ' 1212, 2016-08-16T00:00:00+03:00
חוק המשטרה, התשס"ו-2006 קבע, ערב תיקון החוק, כי הקצין המוסמך להקצות שוטרים בתשלום לטובת פעולה או אירוע יהיה קצין משטרה בדרגת פקד ומעלה, המשמש כראש משרד סיור, שהסמיך לכך ראש אגף המבצעים במשטרת ישראל. בתיקון בוטלה הדרישה כי הקצין המוסמך יהיה ראש מדור סיור, ונקבע כי הוא יכול להיות כל קצין משטרה בדרגת פקד ומעלה, בתחום המבצעים, הסיור או התנועה, או ממלא מקומו, שהוסמך ע"י ראש אגף המבצעים במשטרת ישראל. כן נקבע כי רשימת הקצינים המוסמכים תפורסם באתר האינטרנט של משטרת ישראל.